Fussingø Gods

Fussingø er en herregård i Ålum Sogn i Kronjylland. Før Kommunalreformen i 1970 lå sognet i Sønderlyng Herred, Viborg Amt, nu i Randers Kommune. Det oprindelige Fussingø var en borg, hvoraf der ses ruiner i Gammelhaven på en halvø (oprindelig en ø) i Fussing Sø. Borgen blev opført i 1555 af Albert Skeel, der i 1547 havde overtaget Fussingø Birk. Bygningen, som man ikke har noget billede af, var 34 m lang og 12 m bred, i to stokværk og med tårne. Den var opført i munkesten på et fundament af granitkvadre. Den blev nedrevet omkring 1790. Den nuværende hovedbygning, som er bygget omkring 1795, ligger cirka 500 meter nordvest for den oprindelige borg, og materialerne herfra er brugt til opførelsen. Bygherren var Christian Ludvig Scheel-Plessen. Det er en klassicistisk bygning i én etage med høj kælder. Den er bygget som sommerbolig. Fussingø var stamhus for slægten Scheel von Plessen fra 1753. I 1888 gik godset over til slægtens tyske gren, som var – og fortsat er – bosat i Holsten. I 1947 overtog den danske stat Fussingø i henhold til lov af 30. marts 1946 om konfiskation af tysk og japansk ejendom. Nogle af godsets bygninger er i dag hjemsted for Fussingø Skovdistrikt, og hovedbygningen anvendes til udstillinger af kunst og kunsthåndværk. Fussingø Gods er på 1176 hektar. Skoven ved godsets område blev i 2025 reserveret til naturnationalpark. Stamhuset Fusingø Stamhuset Fusingø blev oprettet 1688 af Mogens Skeel. Da alle hans mandlige arvinger døde før ham selv, eller kort efter, var det Charlotte Amalie Skeel, som arvede det. I hendes ægteskab (1702) med Christian Ludvig von Plessen kom det i slægten Plessens besiddelse, nu under navnet Scheel von Plessen. I 1753 blev stamhuset genetableret og blev i 1829 omdannet til et grevskab, Det grevelige Scheel-Plessenske Forlods, for Mogens Joachim Scheel-Plessen. Det oprindelige erektionspatent lyder: Ejere af Fussingø (1425-1438) Christen Sommer (1438-1460) Jens Andersen Kanne (1460-1489) Oluf Sommer (1489-1540) Erik Sommer / Christen Sommer (1540) Anne Olufsdatter Sommer gift Sandberg (1540-1545) Christen Andersen Sandberg (1545-1568) Albert Skeel (1568-1595) Christen Skeel (1595-1630) Albert Skeel (1630-1659) Christen Skeel (1659-1694) Mogens Skeel (1694-1698) Helle Rosenkrantz gift Skeel (1698-1702) Charlotte Amalie Mogensdatter Skeel gift von Plessen (1702-1729) Christian Ludvig von Plessen (1729-1749) Mogens Scheel-Plessen (overceremonimester) (1749-1801) Christian Ludvig Scheel-Plessen (1801-1819) Mogens Scheel-Plessen (officer) (1819-1828) Agathe Johanne von Qualen gift Scheel von Plessen (1828-1853) Mogens Joachim Scheel von Plessen (1853-1876) Wulff Heinrich Bernhard Scheel von Plessen (1876) Magus Wilhelm Carl Hugo Scheel von Plessen (1876-1888) Otto Wulff Heinrich Bernhard Scheel von Plessen (1888) Louise Emma Augusta Brigitte Ottosdatter Scheel von Plessen (1888-1921) Carl Gabriel Joachim Wilhelm Scheel von Plessen (1921-1939) Louise Emma Augsta Brigitte Ottosdatter Scheel von Plessen (1939-1945) Carl Ludwig August Hugo Gabriel Scheel von Plessen (1945-) Staten Referencer Eksterne henvisninger Fussingøs hjemmeside Arkiveret 27. marts 2006 hos Wayback Machine Erektionspatent for stamhuset Fusingø Arkiveret 25. juni 2007 hos Wayback Machine Fussingø - fra Dansk Center for Herregårdsforskning Arkiveret 25. september 2018 hos Wayback Machine